GWIDI MILL-MELP DWAR ŻBIR U QLUGĦ TA' SIĠAR Dawn il-gwidi huma intenzjonati li jirregolaw l-etika lokali dwar iż- żbir u l-qlugħ ta' siġar inklużi ħsarat fuq siġar wara l-applikazzjoni ta' l-Avviż Legali Nru. 200 tal-2011 dwar ir-Regolamenti għall-Ħarsien tas-Siġar u l-Imsaġar u kwalunkwe direttivi eżistenti oħra jew li għad joħorġu mill-Gvern jew Awtorita' tiegħu li jirrigwardaw dan is- suġġett, u wara l-applikazzjoni ta' etiki stabbiliti li għandhom x'jaqsmu mas-sena taż-żbir. Spetturi mill-Monitoring Unit tal-Malta Embellishment and Landscaping Project għandhom jikkontrollaw dawn il- gwidi. Dan ix-xogħol jikkostitwixxi fi: a) Żbir fuq disinn (topiary) – dan jista' jsir fuq speċi ta' siġar li kapaċi jifilħu dan it-tip ta' manutenzjoni bħal Ficus Nitida. Dawn il- proċeduri għandhom isiru preferibilment fil-bidu tar-rebbiegħa taħt is- sorveljanza stretta tal-Monitoring Unit. b) Begħula u radikal jistgħu jitneħħew sa minn kif jidhru. c) Żbir korrettiv ħafif – jista jsir kif meħtieġ fuq siġar li m'humiex protetti imma dejjem wara li joħorġu l-fjuri. Għall-siġar li jinzaw, kwalkunkwe żbir isir waqt li s-siġra tkun rieqda (Novembru-Frar). d) Żbir moderat – dan jista' jsir fuq is-siġar Ficus nitida biss u għal raġunijiet validi li għandhom jiġu approvati mill-Monitoring Unit. Siġar oħra taħt l-istess kategorija irid ikollhom il-permess tal- Monitoring Unit. e) L-MELP għandhom jiġu kkonsultati meta jkun irid isir żbir fuq siġar protetti. f) Qtugħ/zbir ta' friegħi nixfa/mejta jista jsiru kull meta jkun hemm bżonn. g) Meta tinqata fergħa kbira, il-ferita għandha tingħata żebgħa apposta protettiva sabiex jiġi evitat infezzjonijiet ta' mard fuq is-siġra. h) Friegħi tal-Palm għandhom jinqatgħu biss jekk huma niexfa jew meta jkunu qed ifiexklu/jostakulaw it-traffiku fit-toroq jew lill-pubbliku fuq pavement. Madankollu jista' jinħareġ permess mill-Monitoring Unit sabiex jinqatgħu friegħi tal-Palm għall-raġunijiet tas-Sajd sa angolu ta' 160grad. SIĠAR LI MA JINŻABRUX Dawn jinkludu siġar protetti taħt AL 200 tal-2011, madankollu permess jingħata għal tneħħija ta' radikal niexef jew mejjet. Xogħol ta' żbir ieħor huwa kkontrollat taħt l-AL imsemmi u huwa ristrett għal raġunijiet ta' maniġġar jew ta' intervent kirurġiku mwettaq mid-Dipartiment għall- Ħarsien tal-Ambjent jew mid-Dipartiment tal-Agrikultura jew minn persuni minnhom awtoriżżati. COPPICING/TOPPING TA' SIĠAR Din il-prattika ma għandiex tiġi ikkunsidrata minħabba li s-siġar jiġu esposti għal problemi ta' insetti u mard kif ukoll ħsarat min maltemp. Tmur ukoll kontra il-kunċett tar-regoli eżistenti taż-żbir. Madankollu f'każi estremi. permess jingħata meta ma jkunx hemm alternativa oħra possibli jew is-siġar ikunu ser jinżabru f'topiaries. F'dawn il-każi x- xogħol għandu jiġi approvat u m'għamul taħt is-supervizjoni ta' spetturi tal-MELP. Siġar miżmumin tajjeb ma għandhomx jiġu miżbura intensivament jekk mhux għal raġunijiet ta' emerġenza. Hekk, l-awtoritajiet ikkonċernati għandhom jaddottaw programm li jiżguraw li siġar f'postijiet pubbliċi għandhom jiġu miżmuma f'saħħithom u f'dehra tajba sabiex jkun evitat il-bżonn ta' żbir intensiv. Madankollu, jekk ikun hemm bżonn ta' dan it-tip ta' żbir, ix- xogħol għandu jimxi kif gej: a) Ix-xogħol għandu jiġi approvat mill-Monitoring Unit b) Is-siġar m'għandhomx jiġu mneżżajn kompletament mill-weraq c) Is-siġar ma jistawx jiġu maqtugħa fi stat u dehra ħażina. d) Siġar maqtugħin d'disinn jiswew ħafna biex tagħmilhom u żżommhom u għalhekk ma jsirux jekk ma jkunx hemm fondi biżżejjed. e) Kunsiderazzjoni għandha tingħata fuq id-dehra finali tal-proġett. f) Kunsiderazzjoni għanda tingħata li biodiversita bħal bejtiet ta' ghasafar u fejn jorqdu. QLUGĦ TA' SIĠAR Permess għal qlugħ ta' siġar jingħata biss f'ċirkustanzi speċjali kif ġej: a) Siġar f'perikolu li jaqgħu minħabba eż. sintomi ta' mewt, tmermir minn ġewwa, eċċ. b) Siġar morda li m'hemmx kura sabiex issalvhom c) Siġar li qed jagħmlu ħsara lill-propjeta, liema propjeta nbniet qabel it-tħawwil tas-siġra jew tkun iċċertifikata minn żewġ periti, wiehed jirrapreżenta lil Monitoring Unit u l-ieħor mill-naħa tas-sid. d) Siġar li jkunu mejta e) Siġar li jkun jistgħu jinqalgħu u jitħawlu post ieħor filwaqt li jkun hemm fondi biżżejjed għall-ispiża. f) Siġar li jiġu involuti fi proġetti nazzjonali bħal kostruzzjoni/rikostruzzjoni ta' triq, u ma jistgħux jiġu inkorporati fil-proġett il-ġdid, minajr ma jipreġudizjawx l-approvazzjoni tal- proġett propost. g) Ħsarat jew twaqqieh ta' siġar permezz element naturali jew mhux, u ma jistgħux jiġu salvati h) Siġar f'każi eċċezzjonali u certifikati minn spetturi tal-MELP u approvati mid-Direttur tal-Agrikultura kif mitlub mill-Avviż Legali msemmija hawn fuq i) Bdil ta' speċi biex tissebbaħ aktar il-Landscaing tal-post. Dan ikun meħtieġ approvazzjoni mill-Monitoring Unit u ssapportjat minn fondi adegwati. Ħafna siġar bħal Ficus, Żebbuġ u Palm jistgħu faċilment jinqalgħu u jitħawlu banda oħra. F'każi fejn siġar ma jistgħux jiġu salvati, l- applikant ikollu jħallas skond ir-rati ta' hawn taħt. ĦSARAT FUQ SIĠAR Ħsarat fuq siġar għandhom jiġu stmati fuq li ġej: Stima għanda tkun ikkalkulata skond ix-xogħol li għandu jsir fuq is-siġra u ċ-ċans tas-siġra li tibqa ħajja. Spiża minima ta' € 50 għanda tinħareġ fuq kwalunkwe marki visibli wara l-inċident imma ma tistax teċċedi r-rati tal- qerda tas-siġra ta' hawn taħt. Qerda ta' siġra/arbuxella a) Siġar u arbuxell li ilu sa sena imħawwel, l-ispiża għandha tkun ekwivalenti għal dik tat-tħawwil, iġifieri l-ispiża tax-xogħol kif ukoll tal-pjanta pero' mhux inqas minn €50. b) Fuq sena u aktar, l-ammont għandu jkun bħal (a) immultiplikat man- numru ta' snin li tkun imħawla il-pjanta u diviża bi tnejn, sa massimu ta' hawn taħt. c) Stima massima ta' arbuxella € 200 d) Stima massima fuq siġar maturi: i) Siġar il-fuq minn 20 sena - €500 ii) Siġar il-fuq minn 30 sena - €900 iii) Siġar il-fuq minn 40 sena - €1,300 iv) Siġar il-fuq minn 50 sena - €1,700 ĦSARA FUQ SIĠAR MAGĦMUL MINN XOGĦOL TA' SKAVAR JEW TRINEK Kull xogħol ta' skavar jew trinek ġo jew viċin ta' sit landscaped jew viċin siġra individwali għandu jiġi approvat mill-Monitoring Unit. Dan it-tip ta' xogħol għandu jsir mhux inqas minn żewġ (2) metri il-bogħod minn siġra/arbuxella. L-ammonti ta' fuq jiġu applikati kontra kull ksur f'dan ir-rigward..